96/2020. polgármesteri határozat 1. melléklete



**Az**

**Egyesített Közművelődési Intézmény és Könyvtár**

**2019. évi szakmai beszámolója**

Készítette: Kulcsár Lászlóné

Szőllősi Ágnes

A tiszavasvári Egyesített Közművelődési Intézmény és Könyvtár 2016. április 1-től intézményi összevonás eredményeként jött létre, a járás meghatározó kulturális, közművelődési, közgyűjteményi intézménye. 2019. évben szerteágazó szakmai tevékenységet végzett mindhárom intézményegységében. Összességében elmondható. hogy mindhárom intézményegység a lehetőségek minél sokoldalúbb kihasználásával arra törekedett, hogy feladatát magas szakmai színvonalon végezze.

A **Találkozások Háza** intézményegység vezető szerepet tölt be a város közművelődésében a szórakoztató rendezvények, könnyű-és komolyzenei koncertek, városi ünnepségek, kiállítások, hangversenyek, felnőtt- és gyermek színházi produkciók, nemzeti ünnepek szervezésében.

Befogadója tanfolyamoknak, civil szervezeteknek, művészeti csoportoknak, vallási -, társadalmi eseményeknek. Helyet biztosít több civil szervezet tevékenységének illetve a helyi városi televíziónak, csoportoknak.

2007-ben került felújításra, átépítésre az épület, színházterme 307 fő befogadására alkalmas. A kamaraterem ad helyet a tánccsoportok próbáinak, a küzdősportok és aerobic foglalkozásoknak. Két kisebb klubterme illetve a pince oktatási helyszínként a felnőttképzés színtere. Sajnos az emeleti kiállítótermet két éve nem tudjuk használni, több m2 –en leszakadt a mennyezeti vakolat, s így balesetveszélyes, de reményeink szerint pályázati forrásból hamarosan megvalósul a felújítása.

Technikai eszközellátottsága, berendezési tárgyai a folyamatos igénybevétel miatt folyamatosan amortizálódnak.

A **Városi Könyvtár** Szabolcs-Szatmár-Bereg megye, a tiszavasvári járás meghatározó intézménye, jelentős szerepet vállal a környező települések szak- és szépirodalmi információs ellátásában. 2007. augusztusától új, tágas, 617m2 alapterületű épületben, 6 részlegben várja olvasóit. A berendezési tárgyak egy része a régi könyvtárépületből került át, de hazai és uniós pályázatoknak köszönhetően több részleg bútorzata, s technikai eszközparkja megújult, lépést tartva a megnövekedett használói igényekkel és elvárásokkal, s így megújult, vonzó könyvtári környezetben várja olvasóit, könyvtárlátogatóit.

Sajnos 3. éve az emeleti rész beázik, félő, hogy a gipszkarton leszakad. Bízunk benne, hogy hamarosan, az Önkormányzat segítségével lehetőség nyílik a felújításra.

Az I. Fiókkönyvtár a város „bűdi” részen a Vasvári Pál utcán található, de sajnos 3 éve a működése szünetel, ennek elsősorban a létszámhiány az oka.

A **Vasvári Pál Múzeum** 2013-ban TIOP pályázat keretében megújult, amelynek eredményeként a Kálvin úti több mint 200 éves műemlék épületben számos minőségi szolgáltatás, új múzeumpedagógiai oktatóterek, látványraktár, interaktív kémia labor valósult meg, ezzel is elősegítve a látogatók élménygazdag kiszolgálását.

A Vasvári Pál Múzeum 2014 -től új épülettel, közel 500 négyzetméter állandó és időszaki kiállítótérrel bővült. A kiállítások az Ady Endre u. 8. alatti korábbi általános iskola 100 éves épületben kapnak helyet. Az épületet 2005-ben teljesen felújították.

Mindhárom intézményegységben a folyamatos karbantartás ellenére is vannak hiányosságok, s további folyamatos karbantartást, felújítást igényelnek, melyet az intézményi költségvetés csak kisebb mértékben biztosít.

Mindhárom intézményegység rendelkezik honlappal.

**Személyi feltételek:**

Az intézmény engedélyezett álláshelyeinek száma 2019-ben 20 fő, 1 fő közfoglalkoztatásban (Vasvári Pál Múzeum) , 1 fő kulturális közfoglalkoztatásban álló munkatárs (Városi Könyvtár), illetve 2019. november 18-től 1 fő GINOP programban foglalkoztatott munkatárs segítette munkánkat.

Sajnos a gondnoki, karbantartói (6 órás) és a néprajzos álláshely betöltése megbízási szerződéssel történt, mert a pályáztatás nem járt eredménnyel.

2019. július 1. napjától folyamatos létszámhiánnyal küzd intézményünk. A Vasvári Pál Múzeumban nincs betöltve a történész és a múzeumi közművelődési szakember munkakör, nincs a múzeumnak szakmai vezetője sem.

A Találkozások Házában több hónapon keresztül betöltetlen volt a közművelődési szakember munkakör.

2019. november 18-tól GINOP pályázat keretében lehetőségünk nyílt 1 fő, 25 éven aluli kolléga alkalmazására rendezvényszervezői munkakörben.

A hangtechnikus munkatárs tartós táppénze miatt 2019. május óta a feladatellátás megbízási szerződés alapján történt.

A technikai dolgozók 2019. március 1. óta intézményünkhöz kerültek át a Városi Kincstártól, a Találkozások Házában 2 fő, a Városi Könyvtárban 1 fő segíti munkánkat, akik nemcsak takarítói feladatokat látnak el, hanem aktívan bekapcsolódnak a rendezvények megvalósításába.

A Városi Könyvtárban 5 fő szakdolgozó, 1 fő kulturális közfoglalkoztatott s 1 fő technikai dolgozó szolgálja ki az olvasói igényeket.

2019. júliusától a könyvtárvezető látta el az intézményvezetői feladatokat.

**Pályázati tevékenységek:**

Támogatásban részesült az intézmény által benyújtott „Hagyományok a közösségekért – közösségek a hagyományokért: TOP-7.1.1-16-H-ESZA-2019-00348 azonosítószámú pályázat, melynek keretében valósulhatott meg a XV. Öhönforgató verseny és Néptánctalálkozó, valamint a VII. Zúzoslé főzőverseny Zúzafesztivál és Pálinkamustra.

A Tiszavasvári Városért Alapítvány 70.000,- Ft támogatásban részesítette a Városi Könyvtárban tevékenykedő Kreatív Olvasóink Klubját.

A Márai program keretében 150.000, - Ft értékben érkezett könyv a Városi Könyvtárba.

A könyvtári érdekeltségnövelő támogatást könyvbeszerzésre és technikai eszközfejlesztésre, a közművelődési érdekeltségnövelő támogatást hangtechnikai eszközök beszerzésére fordítottuk.

**Találkozások Háza**

Közművelődési szakmai feladatát a kulturális alapszolgáltatások biztosítása mellett igyekezett ellátni az intézmény 2019-ben, melyek a következőek:

* Művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása
* A közösségi és társadalmi részvétel fejlesztése
* Az egész életre kiterjedő tanulás feltételeinek biztosítása
* A hagyományos közösségi kulturális értékek átörökítése feltételeinek biztosítása
* Az amatőr alkotó- és előadó-művészeti tevékenység feltételeinek biztosítása
* A tehetséggondozás és -fejlesztés feltételeinek biztosítása
* Kulturális alapú gazdaságfejlesztés

**Művészeti csoportok, művelődő közösségek:**

A városi kulturális életében meghatározó szerepet játszanak a művészeti csoportok. A mazsorett csoport és a néptánccsoport próbáinak intézményünk ad helyet. Ezen túl több csoport próbáinak helyszíne a Találkozások Háza:

* Jóga
* Kempó
* Y2K Tánccsoport
* Helen Doron
* Aerobic
* Gerinctorna
* Idősek tornája
* 2019 őszétől újra beindult a Zumba.
* 2019 őszétől új modern tánciskola indult be az intézményben.

**Rendezvényeink**

Az intézmény életében a múlt év változásokkal teli időszakot jelentett. Kihasználva kiváló adottságainkat és mint járási központ városunk, erre építjük fel programkínálatunkat. A rendelkezésre álló anyagi lehetőséget figyelembe véve a ház kihasználtsága és látogatottsága pozitív tendenciát mutatott. Az igény a szórakozásra a helyiek és a környező települések lakosai részéről töretlen. A Találkozások Háza munkatársai igyekeztek változatos, minden korosztályt megszólító szórakozási lehetőséget nyújtani.

Mostanra mintegy elvárásra nőtte ki magát a szórakozni vágyó közönség részéről az újévi koncert megszervezése. Főleg, ha a Városi Fúvószenekar lép a színpadra, akkor igazán nagy érdeklődés várható. A 2019 – es újévi koncertjük is nagy sikert aratott, akárcsak a Dumaszínház sztárjai, akik 3 havonta lépnek a tiszavasvári közönség elé, ide csalogatva más településekről is rajongóikat. Így januárban Hadházi Lászlót láthattuk vendégül.

A Magyar Kultúra Napját a Hankó László Zeneiskola növendékei és pedagógusai köszöntötték a Polgármesteri Hivatal dísztermében.

Nagy érdeklődés kísérte és egyben felvezetése is volt az év végi minősítésnek és kiállításnak a hajdúnánási Galamb – és kisállattenyésztők bemutatója. Februárban díjazott galambokat és díszbaromfikat hoztak el Tiszavasváriba, mely népszerű programnak bizonyult felnőttek és gyerekek számára egyaránt.

A bérletes filharmóniai előadások, - melyek tanévenként 4 alkalmat foglalnak magába – felső tagozatos – és középiskolás tanulók számára jelent kora délutáni elfoglaltságot, mely egyébként népszerű a diákok körében a rendhagyó előadásmódjaik miatt.

Nem csupán az óvodások és alsó tagozatos tanulók, a felsőbb évesek is színházi élményhez jutottak március elején, a szintén népszerű, pedagógusok és gyerekek számára egyaránt közkedvelt Görbetükör Színitársulat játékával. Az előadások teltház előtt zajlottak.

Az önkormányzati intézmények női dolgozói számára a Találkozások Háza ad otthont a nők köszöntésére,következő nap a Városi Nőnap is intézményünkben került megrendezésre, ez alkalommal a Móricz Zsigmond Színház művésze köszöntötték a hölgyeket, ingyenes belépéssel.

A bükki füvesember, Szabó György tanácsait, intelmeit az egészség megőrzése érdekében gyógyfüvekből készült teák fogyasztásával támasztotta alá, melynek elő példaként az ő személye szolgált. Előadását nagy létszámú közönség kísérte figyelemmel.

A Városi Fúvószenekar jubileumi koncertjét április végére tervezte és szerveztük meg közösen, valamint egy újabb filharmóniai koncertet is fogadott az intézmény ebben a hónapban.

Közkedveltek ezek a programok, fiatalok és idősek számára egyaránt.

Májusban került megrendezésre a XV. Öhönforgató Verseny és Néptánctalálkozó, mely a térség kiemelkedő gasztronómiai rendezvényévét jelenti. Ezen a napon 2 – 3 ezer ember is ellátogat a fesztiválra. Minden korosztály szívesen vesz részt a programon, minden évben a szervező kollégák igyekeznek az előző évi találkozó műsorait túlszárnyalni, hiszen ez rendkívül fontos verseny és fesztivál a város számára.

A hónap végén egy könnyed vígjáték köszöntötte a nyarat, a Hyppolit, a lakáj örök klasszikus aratott nagy sikert a Kalocsai Színház vendégjátékában parádés szereposztásban.

A Nemzeti Összetartozás Napján a térségben még nem látott produkció érkezett a Találkozások Háza terére, az Attila Fiai Társulat rock – szerveződés, olyan neves rocklegendákkal mint Kalapács József és Szűcs Antal Gábor. Fellépésük városunkban az emléknap tiszteletteljes megemlékezését jelentette. Kísérőprogramként helyi - és környékbeli népművészek és egyéb árusok standjai sorakoztak a téren.

Táboraink júliusban új fogalmat nyertek az intézmény életében. Rendkívül sikeres heteket tudhatunk magunk mögött. A kézműves és médiatáborok maximális létszámmal indultak, a programok igazán érdekes és igényes szervezésben valósultak meg, a gyerekek és szüleik nagy örömére. Látjuk, hogy ezekre a táborokra óriási az igény, a szabadságolások családonként nagy problémát okoznak a gyerekek elhelyezése miatt.

Az augusztusi hónap igazi csemege volt az érdeklődőknek, hiszen Államalapításunk Ünnepén a Radar Zenekar és a P – Mobil együttes koncertezett a nagyszámú közönség előtt a téren. Zsúfolásig megtelt a helyszín, kiváló hangulatban kulturáltan szórakozott mindenki, aki úgy döntött, Tiszavasváriban ünnepel. A koraestét Sasvári Sándor énekes nyitotta, kuriózumnak számított a lóháton való előadása, mely Tiszavasváriban még szintén nem látott műsorszám volt. Helyi néptáncos csoportokkal és népművészek kirakodó vásárával fűszerezve az ünnepi hangulatot. Az ünnepköszöntő este tűzijátékkal zárult.

Nyárbúcsúztató rendezvényünk augusztus 24 – én utcaszínházi előadással vette kezdetét a Találkozások Háza terén, majd Szirota Jennifer adott könnyű, nyári koncertet és az estét a 4 For Dance csapatának produkciója zárta. Következő hétvégén a hajdúnánási Boreko amatőr színtársulat előadása volt látható a színházteremben.

Egy nagyobb lélegzetvétel után az Idősek Napján a szépkorúak köszöntése következett, Tabáni István műsorával. Az idei tanév első filharmóniai előadása újra csak nagy népszerűségnek örvendett október elején. Az óvodások és az alsós évfolyamok újra gyerekszínházi előadáson vettek részt, a Maugli, a dzsungel fia c. interaktív zenés mesejátékot nem csupán tiszavasvári,hanem rendszeresen tiszadobi, szorgalmatosi gyerekek is megtekintik.

Az 1956 – os forradalom - és szabadságharc ünnepi programja is a HACS egyesület – helyi akciócsoport együttműködésével valósult meg, mint ahogy nagyrendezvényeink jelentős része:így a XV. Öhönforgató verseny és Néptánctalálkozó, a Trianoni Emléknap, valamint Államalapításunk Ünnepe. Október 23 – án ünnepi műsorral és az Ismerős Arcok nagyszabású szabadtéri koncertjével emlékeztünk nemzeti hőseinkre.

A hónap utolsó hétvégéjén a Dumaszínház egyik szereplője, Kiss Ádám és Beliczai Balázs szórakoztatta a jelenlevőket.

A felnőtteknek szóló színházi előadáson, a Hadart Színház csapata november elején teltházas teremben játszotta legújabb vígjátékát, melyet ekkorra már mindig nagyon vár a színházszerető közönség.

Az adventi vasárnapok gazdag és lélekmelengető programok sorozatát jelentette a városlakók számára. Több programra szomszéd településekről is érkeztek érdeklődők.

December 1 – jén a Találkozások Háza terén felállított Város Fenyőfája mellett az adventi koszorún az első gyertya meggyújtására került sor az óvodások ünnepi műsorát követően. Új kezdeményezés volt részünkről a város intézményeit, civil szervezeteit, és lakosait megszólítva a „Hozz egy díszt a város fájára” akció, melynek elhelyezése ezen a délutánon történt. A már teljes pompájában álló fára rengeteg saját kézzel készített dísz is került még, mely talán közelebb hozta az embereket és mindenki egy kicsit az övének is érezte a városi fenyőfát. A színházteremben Fekete Nándor orgonaművész öltöztette ünneplőbe szívünket – lelkünket. Az adventi vasárnapok során helyi – és környékbeli népművészek bemutatóztak illetve kirakodóvásár várta az érdeklődőket.

A Városi Mikulás programja egész napos látványosságot nyújtott a családok számára, a galamb - és díszbaromfi kiállítás - és minősítés december 5 – én vette kezdetét, 3 napig látogatható volt a többszáz érdekes tollas csoda. A Csihuhu kisvonat 6 – án állt a lakosok és gyerekek szolgálatába, hiszen délutánig szervezetten érkeztek a helyi óvodások a vonattal a térre, megtekintve a Város fenyőfáját és Mikulás kunyhóját valamint a kamarateremben kiállított díszszárnyasokat. Délután a Mandala Dalszínház műsorát követően megérkezett a Mikulás,aki boldogan köszöntötte a várokozó kisgyerekeket, akiket énekével, személyes találkozással és szaloncukorral jutalmazott.

A következő vasárnap – figyelembe véve a szélsőséges időjárást - a szokásos köszöntő és műsort követően a Találkozások Háza aulájában a Soul Advent formáció - Bánhidi Krisztián, Cserepánya Miroszlav és Veres Tibor adott nagysikerű karácsonyi koncertet. Nagy látványosságnak számított még a délután folyamán megérkezett jégszobrász, akinek keze munkája még napokig látható volt a téren.

Szirota Jennifer és Csernák Tibor közös adventi koncertje várta a közönséget a december 15 – én, advent harmadik vasárnapján. Negyedik adventi vasárnapunk a Kabay János Általános Iskola furulyacsoportjának műsorával vette kezdetét, a szeretet gyertyájának meggyújtását követően a Garagulya Gólyalábas Kompánia művészei, gólyalábasai és tűzzsonglőrjei garantálták a felhőtlen jókedvet.

**Vendégrendezvények**

Természetesen a Találkozások Háza intézménye egész évben otthont ad és teret biztosít oktatási intézmények, civil szerveződések, önkormányzati intézmények programjainak, előadásainak, tréningjeinek és képző szervek megkeresésének eleget téve több tanfolyam számára is oktatási helyszínt biztosítunk.

Továbbra is megmaradtak állandó vendégrendezvényeink, melyek évekre visszamenőleg helyet kapnak a Találkozások Házában, viszont több új kezdeményezés és megkeresés is megtalálja az intézményt. A helyszín biztosításán túl technikai segítségre is szükségük van,

( hangtechnika, projektor igény, megfelelő számú asztal – szék biztosítása), köszönhető ez kiváló adottságainknak. A színházterem 307 főt tud fogadni, minimálisan tudjuk növelni a férőhelyet, a 120 fő befogadására alkalmas ( tükrös) kamara – és táncterem ennél fogva többfunkciósnak számít valamint az aula szintén optimális 120 fő számára. Érezzük a hiányát az emeleti kiállító teremnek, hiszen így a kiállításoknak is gátat vetett a múlt évben és ez az 50 főt ellátó terem tréningeknek, előadásoknak kiváló helyszín.

Szeptember 21 – én a Tiszavasvári Tűzoltó Egyesület jubileumi ünnepségére került sor a Találkozások Háza terén, a Városi Fúvószenekar koncertjével összekötve. Létrejöttében segítséget nyújtottunk, szakmai és technikai hátteret biztosítva,.

Minden hónapban 2 aprócikk vásárt fogadunk, megtartva azokat a vállalkozókat, akik kulturált formában végzik az árusítást jó minőségű árucikkeikkel.

Az Avon tréningjei, a Vöröskereszt véradásai és egészségügyi vizsgái, az Angel és Spéci Bt. targoncavizsgái, a Doh – Méh Bt. előadásai éves szinten 4 – 5 alkalmat jelentenek. A Munkaügyi Központ toborzásai és egyéb tájékoztatásai szintén ennyi alkalommal volt jelen a házban.

Az Alkaloida 6 hónapig tartó tréningjének helyszíne a kamaraterem volt. Ezek terembérleti szerződéssel jönnek létre. A saját szervezésű baba – gyerekruha és játékbörze mindig szezonálisan szerveződik és az asztal bérleti díját egyenlítik ki felénk az eladó magánszemélyek.

A filmvetítések havonta 1 alkalommal működnek, ilyenkor 2 film kerül levetítésre.

Tanfolyamok egész évben működtek, így az angol nyelvtanfolyam, mely középfokú nyelvvizsgára készítette fel hallgatóit, egyéb felzárkóztató tanfolyamok is szerveződtek különböző szervek által, melyek a következők voltak: festő, pék, húsfeldolgozó, kosárfonó képzések.

Oktatási intézményeink számára is helyet biztosítunk rendszeresen, így a Hankó László Zeneiskola farsangi és évzáró előadása, a Kabay János Általános Iskola igazgatói fogadása, az elmúlt évben az iskola október 23 – i megemlékezése valamint év végi karácsonyi koncertjei, a Magiszter Óvoda és Általános Iskola bemutatkozása és a Váci Mihály Gimnázium szintén október 23 – i és karácsonyi műsora a színházteremben került lebonyolításra.

A Vásárhelyi László Alapfokú Művészetoktatási Intézmény is tanév végén tartja néptánc vizsgáját.

Az oktatási intézmények és óvodák számára programjuk zavartalan és sikeres lebonyolítása érdekében több alkalommal próbákat biztosítunk.

A Fülemüle Zöld Óvoda májusi ballagása évek óta a házban kerül megrendezésre. A múlt évben a szeszélyes időjárásra való tekintettel a Lurkó - Kuckó Óvoda is a Találkozások Házában ballagtatta el óvodásait.

Jelentős szakmai nap az óvodák életében a Langaméta Nap és a „Haj, tánc - tánc” gyermek tánctalálkozó, mely a kistérségre is kiterjeszti szárnyait április és májusi hónapokban és helyszínként intézményünk szolgál.

A Cseperedők Bölcsőde is magas létszámban tartja szakmai napját áprilisban, vendégül látva környékbeli szakembereket.

Évek alatt hagyománnyá vált, hogy a Mikulás – motorozás gyülekezési helyszínét biztosítjuk és immár a Rock – karácsony is a Találkozások Házához köthető. Az önkormányzati dolgozók számára a karácsonyi műsornak intézményünk ad otthont. Szeptember végén a Tiszavasvári Város Önkormányzata szervezésében Georg Spöttle biztonságpolitikai szakértő tartott tájékoztatót.

A Telse munkatársai és lakói évenként 1 alkalommal bemutatnak egy színdarabot, ennek komoly háttérmunkáit is ők végzik és nagy sikerrel mutatkoznak be mindig. A több hónapon át tartó próbákat ingyenesen biztosítjuk számukra.

Szintén alkalmi bérléseket jelent, az elmúlt évbe januárban, márciusban és decemberben kért termet a Haladjunk csoport, Dr. Horváth Ferenc vezetéséve. Az Oktatási Hivatal kezdeményezése hátrányos helyzetű gyerekek koncert - vagy bábszínházi előadás megtekintésére, 2 alkalommal fogadtunk helyi, nagycserkeszi és tiszadadai óvodásokat.

Népszerű helyszín a Találkozások Háza esküvők lebonyolítására, az utóbbi években a nyári hónapok alkalmával nálunk szervezik meg a párok életük nagy eseményét, így volt ez 2019 – ben is, több alkalommal adtunk otthont e jeles eseményeknek. November – december hónapban több alaklommal bálok helyszíne volt a Találkozások Háza aulája.

**Állandó bérlések**

Heti rendszerességgel működő csoportjaink több korosztályt is mozgósítanak. Kivételt képez a Városi Mazsorett Csoport, Göbölyös Táncegyüttes és Kis – Körkaréj Néptánccsoport, akik ingyenesen használhatják a rendelkezésükre bocsátott termet, ezzel támogatva a helyi csoportok munkáját és boldogulását.

Van egy kis baráti társaság, nyugdíjasok csoportja, akik hétfőnként a délutáni órákban kártyaklubot tartanak, térítésmentesen használva a klubtermet. Fontos számunkra a csoportok életben tartása, új csoportok alakulása, nem csupán a programjaink gazdagítása miatt, hanem a kulturált időtöltés szempontjából is. Szeretnénk életre hívni újra művészeti csoportokat, melyek évtizedek alatt tűntek el a városban, a megmaradt tagok is érzik ennek hiányát és szeretnénk a házban teret adni számukra. Továbbra is cél, az esti állandó bérlések bővítése, mely becsábítana még több érdeklődőt és résztvevőt, ha megtalálja a számára érdekes és vonzó elfoglaltságot.

Gyermektánc csoportjaink is működnek töretlenül, modern - és utcai táncot oktatnak képzett oktatókkal a Phoenix Tánccsoport és Y2K Tánccsoport. Az angol nyelvoktatást biztosítja kicsinyek számára a Helen Doron Nyelviskola.

Az idősek tornája és a gerinctorna nagy látogatottságú, mindkét foglalkozáson kitartó résztvevők vesznek részt, akik egészségügyi problémáktól szenvednek. A kempo ( küzdősport) edzés hosszú évek óta működik, az aerobic edzés Dohos – Gazdag Rita vezetésével szintén többéves múltra tekint vissza, 2020. év elején sajnos együttműködésünket visszamondta időhiányra hivatkozva. Újra éledezik a zumba, örömmel fogadtuk és elindult februárban a boksz oktatást is. Néhány csoport sajnálatunkra év közepén befejezte tevékenységét a résztvevők számának csökkenése miatt, így a jóga, thai – chi és spinning, mi reménykedünk, hogy ez csak átmeneti állapot.

A Találkozások Háza összességében a lakossági visszajelzések alapján egy gazdag, színes, eseménydús, sikeres évet zárt. Szakmai tevékenysége és belső szervezeti fejlődése alapot jelenthet újabb kezdeményezések létrejöttéhez, elkötelezettséget mutatva a munkatársaink részéről, bizalmat jelezve a látogatóink részéről, segítő támogatást a fenntartó Önkormányzat felől is, hiszen ezek nélkül nem tudtuk volna megvalósítani céljainkat.

1. **Látogatottsági adatok:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Alkotó művelődési formák** | | Közösségek száma | Tagok éves átlagos száma | | | | | Éves foglalkozások száma |
| 15 év alatti | 15-29 éves | 30-59 éves | 60 év fölötti | **Összesen** |
| ***Művészeti csoportok*** | | 1. | 2. | 3. | 4. | 5. | **6.** | 7. |
|  | Klasszikus- és moderntánc-csoport, társastánc | 4 | 49 | 15 |  |  | 64 | 40 |
|  | | | | | | | | |
|  | Néptáncegyüttes | 2 | 25 | 0 | 20 | 2 | 47 | 82 |
| **.** | **Művészeti csoportok összesen** |  |  |  |  |  |  |  |
|  | | | | | | | | |
|  | **Mindösszesen** | **6** | **74** | **15** | **20** | **2** | **111** | **122** |

**Rendszeres művelődési formák**

|  |  |  |  |  |
| --- | --- | --- | --- | --- |
| **Rendszeres művelődési formák** | | Csoportok, közösségek száma | Résztvevők, beiratkozottak, tagok száma | Foglalkozások, alkalmak száma összesen |
| 1. | 2. | 3. |
| **1.** | **Rendszeres művelődési formák összesen** | **10** | **190** | **198** |

**Táborok**

|  |  |  |  |
| --- | --- | --- | --- |
| **Táborok (nemzetközi táborok kivételével)** | | Gyermek | |
| száma | résztvevők |
| 1. | 2. |
| **1.** | **Összesen** | **2** | **46** |

**Kiállítások, műsorok, rendezvények**

|  |  |  |  |
| --- | --- | --- | --- |
| **Kiállítások, műsorok, rendezvények** | | Alkalmak száma összesen | Látogatók / nézők száma összesen |
| 1. | 2. |
| **Kiállítások** | | | |
| 1. | Képző- és iparművészeti | 3 | 741 |
| 2. | Fotó |  |  |
| 3. | Népművészeti |  |  |
| 4. | Helytörténeti |  |  |
| 5. | Műszaki, természettudományi |  |  |
| 6. | Egyéb | 4 | 1800 |
| **7.** | **Kiállítások összesen** | **7** | **2541** |
| **Művészeti események** | | | |
| 8. | Előadó művészeti és egyéb művészeti rendezvények | 6 | 1800 |
| 9. | Film- és videofilm-vetítés | 24 | 4200 |
| 10. | Népművészeti rendezvények | 3 | 600 |
| **11.** | **Művészeti események összesen** | **33** | **6600** |
| **Szórakoztató rendezvények** | | | |
| 12. | Előadó művészeti és műsoros rendezvények | 29 | 7080 |
| 13. | Táncos rendezvény (bál, diszkó) | 4 | 480 |
| **14.** | **Szórakoztató rendezvények összesen** | **33** | **7560** |
| **Közösségi rendezvények** | | | |
| 15. | Társadalmi rendezvény, ünnep | 24 | 13190 |
| 16. | Játszóház, kézműves foglalkozás |  |  |
| 17. | Kulturális célú kirándulás |  |  |
| 18. | Kézműves és egyéb vásár, bemutató | 5 | 300 |
| **19.** | **Közösségi rendezvények összesen** | **29** | **13490** |
| **20.** | **Kiállítások, műsorok, rendezvények mindösszesen** | **102** | **30191** |

**Külső szervek tevékenysége**

|  |  |  |  |  |
| --- | --- | --- | --- | --- |
| **Külső szervek tevékenysége** | | Csoportok száma | Alkalmak száma | Közönség létszáma, résztvevők száma |
| **Rendezvények** | | 1. | 2. | 3. |
| **1.** | **Rendezvények összesen** | **15** | **15** | **4520** |
| 3. | Iskolarendszeren kívüli képzések | 8 | 560 | 192 |
| **4.** | **Oktatás, képzés összesen** | **8** | **560** | **192** |

A fenti adatokból is látszik, hogy a szolgáltatások bővítésével arra törekedtünk, hogy meg tudjuk tartani a kulturális, közösségi események féleségét illetve a látogatói létszámot. Arra törekszünk, hogy az intézmény pozitív megítélése növekedjen. A Találkozások Háza összességében a lakossági visszajelzések alapján egy gazdag, színes, eseménydús, sikeres évet zárt. Szakmai tevékenysége és belső szervezeti fejlődése alapot jelenthet újabb kezdeményezések létrejöttéhez, elkötelezettséget mutatva a munkatársaink részéről, bizalmat jelezve a látogatóink részéről, segítő támogatást a fenntartó Önkormányzat felől, hiszen ezek nélkül nem tudtuk volna megvalósítani céljainkat.

**Városi Könyvtár**

|  |
| --- |
|  |

A Városi Könyvtár 2019. évi szakmai munkáját a meghatározó jogszabályi keretek között végezte.

A 2019.évi szakmai beszámoló egységes, meghatározott formában került elkészítésre. (melléklet szerint)

**Vasvári Pál Múzeum**

A Vasvári Pál Múzeumban a legnagyobb gondot a folyamatos létszámhiány, a múzeumi szakdolgozók hiánya jelentette. 2019. július 1. napjától folyamatos létszámhiánnyal küzd intézményünk. A Vasvári Pál Múzeumban nincs betöltve a történész, 2019. október 1. napjától múzeumi közművelődési szakember munkakör, nincs a múzeumnak szakmai vezetője sem. A néprajzos munkakört megbízási szerződéssel sikerült betölteni, kollégánk heti 1 alkalommal végezte feladatát a Vasvári Pál Múzeumban.

A nehézségek ellenére a munkatársak minden lehetőséget megragadtak, hogy a múzeum alapvető feladatát el tudja látni.

**Vasvári Pál Múzeum 2019. évi rendezvényei**

Január – február hónapban elsősorban a múzeumpedagógiai programok zajlottak óvodások, általános és középiskolás diákok számára.

Februárban sor került a hagyományos kiszebáb égetésre, a farsangi népszokások felelevenítésére.

Március 14-én Nemzetközi π-nap, majd Nemzeti Ünnepünkön március 15-én „Édes Forradalom” elnevezéssel tortaverseny eredményhirdetése, rajzkiállítás megnyitója és eredményhirdetése várta az érdeklődőket. A tavaszi hónapokban is folyamatosan zajlottak a múzeumpedagógiai foglalkozások. Nagy örömünkre szolgált, hogy beindult a szövőszakkör, s kialakult egy állandó kis közösség.

Június 24-én időszaki kiállítás nyílt, s a Múzeumok éjszakája országos programsorozat keretében gazdag program várta az érdeklődőket.

Június 1. napjától a legnagyobb gondot az jelentette, hogy a múzeum szakmai vezető és történész nélkül maradt, 2019. július elejétől intézményvezető helyettesként irányítom az összevont intézmény munkáját.

Nagy sikerrel valósultak meg a múzeumi táborok, melyeket az ifjúsági táborban szerveztünk meg.

A hagyományokhoz hasonlóan 2019-ben is csatlakoztunk a Múzeumok Őszi Fesztiválja országos programsorozathoz. Ennek keretében utazómúzeum, Tanárok éjszakája, Teréz Napi program, Kutatók éjszakája programsorozat várta az érdeklődőket.

Óriási érdeklődés mellett került megrendezésre a VII. Zúzoslé főzőverseny Zúzafesztivál és Pálinkamustra, majd novemberben a Márton nap, melynek helyszíne a Múzeumkert volt újra.

Az adventi hétvégéken múzeumpedagógia foglalkozások várták a családokat, megnyílt a Langaméta Munkaközösség újabb kiállítása is.

Több időszaki kiállítás nyílt az év folyamán a Vasvári Pál Múzeumban:

Bábkiállítás

Csodálatos Afrika,

Rendszerváltás görbe tükörben,

Magyarországhoz visszatért Kárpátalja.

Egész évben folyamatosak voltak a tárlatvezetések, a múzeumpedagógia foglalkozások, a TELSE foglalkozások. Népszerűek voltak a középiskolások számára tartott rendhagyó történelem és művészettörténet órák.

A rendezvények és a múzeumpedagógia mellett folyamatos, mindennapi munka folyt a közgyűjteményben. A néprajzi gyűjtemény gondozása előtérbe került. 37 db néprajzi tárggyal emelkedett az egyedi leltározott tárgyak száma

**Az intézmény műtárgy-nyilvántartási tevékenysége**

|  |  |  |  |
| --- | --- | --- | --- |
| **Az intézmény műtárgy-nyilvántartási tevékenysége** | | Tárgyévi gyarapodás | Összes meglévő karton, ill. fényképes karton |
| 1. | 2. |
| 1. | Leírókartonnal ellátott műtárgyak száma | 0 | 2 100 |
| 2. | Fényképpel is ellátott leírókartonok száma | 0 | 150 |
| 3. | Nyilvántartási adataival számítógépen rögzített, **akkreditált szoftverrel nyilvántartott** műtárgyak száma összesen | 0 | 2 149 |
| 4. | A közönség és a külső látogatók számára digitálisan feldolgozott és Interneten elérhető műtárgyak száma | 0 | 1 050 |
|  | A műtárgy-anyaghoz kapcsolódó mutató/utaló rendszer: | | van |

**Szakmai Rendezvények**

|  |  |  |  |
| --- | --- | --- | --- |
| ***Szakmai rendezvények*** | | rendezvények száma | résztvevők száma |
| 1. | 2. |
| 1. | Előadások | 6 | 210 |
| **2.** | **Összesen** | **6** | **210** |

**Múzeumi rendezvények**

|  |  |  |  |
| --- | --- | --- | --- |
| ***Iskolai oktatást segítő foglalkozások*** | | rendezvények száma | résztvevők száma |
| 1. | 2. |
| 1. | Óvodásoknak | 36 | 699 |
| 2. | Általános iskolásoknak | 46 | 911 |
| 3. | Középiskolásoknak | 5 | 112 |
| 4. | Felsőoktatási intézmények hallgatóinak | 1 | 12 |
| **5.** | **Összesen** | **88** | **1734** |
| ***Szabadidős gyermek- és felnőtt foglalkozások*** | | rendezvények száma | résztvevők száma |
| 1. | 2. |
| 6. | Pályázatok, vetélkedők | 2 | 52 |
| 7. | Diáktáborok | 3 | 70 |
| 8. | Civil szféra eseményei (pl. felnőtt klubok, tkm csoportok, egyesületek, stb. rendezvényei, foglalkozásai) | 58 | 782 |
| 9. | Múzeumi baráti kör rendezvényei | 0 | 0 |
| 10. | Egyéb rendezvények száma | 18 | 4560 |
| 11. | Tárlatvezetések száma | 26 | 490 |
| 12. | Családi rendezvények | 5 | 180 |
| **13.** | **Összesen** | **112** | **6134** |
| **14.** | **Múzeumi rendezvények együtt** | **200** | **7868** |

**Az intézmény által saját épületben működtetett kiállítások a tárgyévben**

|  |  |  |  |  |
| --- | --- | --- | --- | --- |
| Kiállítás címe | | Kiállítás szakterülete | Kiállítás megnyitásának éve | Kiállítás legutóbbi felújításának éve |
| többnyelvű felirat | katalógus | gyermek-foglalkoztató füzet | virtuális kiállítás |
| A1. | Szabolcs Szatmár Bereg megye orvos és gyógyszerészet története | történet | 2 016 | 2 016 | igen | nem | nem | nem |
| A2. | Alkaloida Anno | ipar-, technikatörténet | 2 014 | 2 014 | igen | nem | nem | igen |
| A3. | A nyíri mezőség története az őskortól a középkorig | régészet | 2 014 | 2 016 | igen | nem | nem | nem |
| A4. | Vasvári Pál emlékszoba | történet | 2 013 | 2 013 | igen | nem | igen | nem |
| A5. | Büdi tisztaszoba | néprajz | 2 013 | 2 013 | nem | nem | nem | nem |
| A6. | Szentmihályi konyha | néprajz | 2 013 | 2 013 | nem | nem | nem | nem |
| A7. | Szentmihályi mesterségek | néprajz | 2 013 | 2 013 | nem | nem | nem | nem |
| A8. | Gombás András látványtár | néprajz | 2 013 | 2 013 | nem | igen | nem | nem |
|  | A szűrtől a vegyvédelmi ruháig | technikatörténet | 2018 | 2018 | nem | nem | nem | nem |
| **AD.** | **Állandó kiállítások száma összesen:** | **9** |
| **Időszaki kiállítások** | | | |
| Kiállítás címe | | Kiállítás szakterülete | Kiállítás időtartama (hét) |
|
| 1. | | 2. | 3. |
| I1. | Bábkiállítás | egyéb | 2 |
| I2. | Csodálatos Afrika | egyéb | 12 |
| I3. | Rendszerváltás görbe tükörben | egyéb | 3 |
| I4. | Magyarországhoz visszatért Kárpátalja 1938-1944. | történet | 6 |
| **ID.** | **Időszaki kiállítások száma összesen:** | **4** | |

Az összevont közművelődési, közgyűjteményi intézmény a település meghatározó kulturális intézménye volt 2019. évben is. Program- és szolgáltatáskínálatával arra törekedett, hogy a lakossági igényeket maradéktalanul kiszolgálja.

Programjainkról, szolgáltatásainkról rendeszeresen hírt adtunk honlapjainkon, facebook oldalainkon, a Vasvári Hírmondó és a Kelet-Magyarország hasábjain, a Tiszavasvári Városi Televízióban.

**Tiszavasvári, 2020. május 11.**

**………………………………..**

**Kulcsár Lászlóné**

intézményvezető